Mulandoság (Paul Scarron)
Oh gúlák, miket fáraói fönség
Emeltetett s amikben kiki látja,
Hogy nincs a természetnek semmi gátja,
Hogy munka és müvészet le ne döntsék,

Oh Cæsar-palota, te büszke hajlék,
Nagy épitészek csodaművü háza,
S óh Colosseum óriási váza,
Hol egykor vad tusák játéka zajlék:

Titeket is az idő eltörül!
Szétmállotok, hajh, menthetetlenül —
Nincs oly cement, mely ellenáll a kornak!

Márvány tok is ha egyre-másra korhad:
Csoda-e az, ha tíz éves zekém
Egyszerre kilyukadt a könyökén?
Versek